CELEX: C2005/045/27
Language: sl
Date: 2005-02-19 00:00:00
Title: Zadeva C-491/04: Predlog za sprejem predhodne odločbe na podlagi sklepa VAT and Duties Tribunals, Manchester Tribunal Centre (Velika Britanija) z dne 24. novembra 2004 v zadevi Dollond and Aitchison Ltd proti Commissioners of Customs and Excise

19.2.2005   
            
            
               SL
            
            
               Uradni list Evropske unije
            
            
               C 45/14
            
         Predlog za sprejem predhodne odločbe na podlagi sklepa VAT and Duties Tribunals, Manchester Tribunal Centre (Velika Britanija) z dne 24. novembra 2004 v zadevi Dollond and Aitchison Ltd proti Commissioners of Customs and Excise
   (Zadeva C-491/04)
   (2005/C 45/27)
   Jezik postopka: angleščina
   VAT and Duties Tribunals, Manchester Tribunal Centre, je s sklepom z dne 24. novembra 2004 v zadevi Dollond and Aitchison Ltd proti Commissioners of Customs and Excise, ki ga je sodno tajništvo prejelo dne 29. novembra 2004, Sodišču Evropskih skupnosti predložil predlog za sprejem predhodne odločbe. VAT and Duties Tribunals, Manchester Tribunal Centre, predlaga Sodišču, da odloči o naslednjih vprašanjih:
   
               1)
            
            
               Ali mora biti tisti del plačila, ki je opravljen s strani stranke D&A Lenses Direct Limited za opravljanje določenih storitev s strani Dolland & Aitchison ali njegovih franšiz, vključen v celotno plačilo za določeno blago v smislu člena 29 Uredbe Sveta št. 92/2913 (1), v okoliščinah, kjer je stranka zasebna stranka in uvoznik, za račun katerega D&A Lenses Direct Ltd obračuna DDV pri uvozu?
               Določeno blago so:
               
                           i)
                        
                        
                           Kontaktne leče
                        
                     
                           ii.)
                        
                        
                           Čistilne raztopine
                        
                     
                           iii.)
                        
                        
                           Namakalne škatlice
                        
                     Določene storitve so:
               
                           iv.)
                        
                        
                           Pregled za kontaktne leče
                        
                     
                           v)
                        
                        
                           Svetovanje glede kontaktnih leč
                        
                     
                           vi)
                        
                        
                           Kakršnakoli kasnejša nega, ki jo potrebuje stranka
                        
                     
         
               2)
            
            
               Če je odgovor na prvo vprašanje pritrdilen, ali sme biti, ne glede na vse, znesek plačila za določeno blago izračunan na podlagi člena 29, ali je potrebno narediti tak izračun na podlagi člena 30 navedene direktive?
            
         
               3)
            
            
               Glede na dejstvo, da so Kanalski otoki del carinskega ozemlja Skupnosti, vendar niso del DDV ozemlja za namene Šeste Direktive Sveta 77/388/EGS (2), ali se uporablja katerokoli od priporočil iz sodbe v zadevi C-349, Card Protection Plan Limited proti Commissioners of Customs and Excise, za namene določitve, kateri del ali deli transakcije, ki obsegajo zagotavljanje določenih storitev in določenega blaga, se vrednotijo za namene uporabe Carinske tarife Evropskih Skupnosti?
            
         
      (1)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti, UL L 302, 19.10.1992, str. 1.
   
      (2)  Šesta Direktiva Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero, UL L 145, 13.6.1977, str. 1.